**Sgript Cwrs Data Llywodraethwyr Cynradd 2013-2014**

**Sleid 1.**

* Mae angen i chi fel llywodraethwyr ddefnyddio ddeall a defnyddio data am yr ysgol i lywio eich trafodaethau.
* Mae’r cyflwyniad heno yn canolbwyntio ar ddata yn ymwneud a pherfformiad y disgyblion.
* Cofiwch ei bod yn ofynnol i gyrff llywodraethu osod targedau ar gyfer perfformiad ar ddiwedd y cyfnodau allweddol, a thargedau ar gyfer presenoldeb.
* Mae'n bwysig ein bod i gyd yn defnyddio data i wella ein dealltwriaeth, ond

OS NA CHAIFF Y DATA EI DDEFNYDDIO I HELPU I GODI SAFONAU, mae plant yn colli cyfle i gael y gorau o’u haddysg yn Ysgol XXXXXXX.

**Sleid 2.**

Mae tri cham felly - cael gafael ar ddata, ei ddeall, a’i ddefnyddio er mwyn sicrhau gwelliannau.

**Sleid 3.**

* Mae yna lawer o ddata ar gael, yn gymharol hawdd. Mae Llywodraeth Cymru yn darparu llawer o ddata i’n sylw.
* Byddaf yn cyfyngu fy sylwadau heno i’r setiau data craidd. Cawn gyfle rhywdro eto i ystyried y lleill.

**Sleid 4.**

* Er hynny cofiwch am y Gerdd “The Six Blind Men”. Cerdd yn Saesneg ydi hon, ond mae neges yn y gerdd.
* RHANNU TAFLEN 1 (Cerdd “The Six Blind Men”). Rhoi cyfle i bawb ei darllen.
* Beth ydi’r neges sydd yn y gerdd? …. Wrth ond cyffwrdd a rhan o’r eliffant , mae pob un o’r dynion dall yn gallu disgrifio rhan o’r eliffant, ond does gan ddim un ohonyn nhw’r “darlun” cywir.
* Peth felly ydi data hefyd. Mae angen i ni ei drin yn ofalus, ond heb guddio rhag y negeseuon chwaith.

**Sleid 5.**

* Mae data yn aml yn codi cwestiynau, ac mae’n iawn i wneud hynny, felly…
* Ceisiwch chwilio am y tueddiadau, yn arbennig tueddiadau dros amser.
* Yn aml mae yna stori y tu ôl i’r data (GAIR O BROFIAD YMA)
* Beth sy’n bwysig yw ein bod bob amser yn ceisio cael at y negeseuon sydd o gymorth i ni wrth gynllunio gwelliannau.

**Sleid 6.**

* Pa ddosbarth sydd a’r canlyniadau gorau mewn prawf (sgoriau safonol).
* OS OES SYLWADAU, DERBYNIWCH BOB CYFRANIAD TRWY DYNNU SYLW AT SUT Y DAETHPWYD I’R FARN, OND HEB FEIRNIADAETH.
* OS NAD OES SYLWADAU, TYNNWCH SYLW AT RAI NODWEDDION – MWY O DDISGYBLION YN SGORIO’n UCHEL/ISEL – SAITH DISGYBL MEWN UN DOSBARTH WEDI SGORIO RHWNG 105 a 110 – AI DISGYBLION GALLUOG HEB GYFLAWNI EU POTENSIAL YW’R RHAIN?
* Nodyn – Nid oes ateb “cywir”

**Sleid 7.**

* Mi rydw i am droi rwan at y Setiau Data Craidd, sef y data ar berfformiad disgyblion ar ddiwedd y Cyfnod Sylfaen (yn 7 oed) , ar ar ddiwedd Cyfnod Allweddol 2 (yn 11 oed ac ar ddiwedd eu cyfnod yn yr ysgol).
* Dyma amlinelliad sydyn o’r hyn sydd yn y data – DEFNYDDIO’R TERMAU. Mi edrychwn ar wahanol elfennau yn eu tro.

**Sleid 8.**

* Niferoedd disgyblion. Beth yw maint y garfan, faint o fechgyn a faint o enethod; ydi’r garfan yn fwy/llai nac arfer. Beth yw arwyddocâd y niferoedd mewn canrannau (4 disgybl = 25% yr un).
* Niferoedd ar gamau ADY; gweithredu ysgol, ysgol a mwy, sy’n destun datganiad. Cymharu gyda ffigyrau’r ALl/ dros amser. Cofiwch fod tua 33% o ddisgyblion Môn sy’n destun datganiad yn ennill y DPC - mae gwahanol fathau o ADY.
* Disgyblion o gefndiroedd ethnig. Hwn yn debyg o fod yn nifer bychan iawn. Cofiwch y gall disgybl o gefndir ethnig penodol fod wedi ei eni a’i fagu ym Môn, fel ei rieni a’i deidiau. (neu neiniau). GAIR AM SAESNEG/CYMRAEG FEL IAITH YCHWANEGOL OS YN BERTHNASOL.
* Disgyblion PYD/Dim PYD - gair am arwyddocad y mesuriad wrth gymharu ysgolion. Tynnu sylw bod hwn yn fesuriad “proxy” agos i’w le. (Yr un sy’n agosach yw hanes addysgol rhiant, a mam yn benodol) - ond nid yw'r wybodaeth hynny ar gael.

**Sleid 9**.

* Dyma sy’n cael ei gynnwys yn y setiau data craidd. MYND DROS BOB MAES A PHWNC, YN ARBENNIG DATBLYGIAD PERSONOL.
* TYNNU SYLW AT Y TRI MODD IAITH.
* TYNNU SYLW AT BRESENOLDEB FEL ELFEN O BERFFORMIAD YSGOL.

**Sleid 10.**

* Mae pob ysgol wedi ei gosod mewn grŵp o ysgolion yn ôl y ganran o ddisgyblion sydd â hawl i bryd ysgol ddi-dâl. GWELER Y % SY’N DOSBARTHU’R GRWPIAU
* Mae perfformiad pob ysgol sydd yn yr un grŵp yn cael eu cymharu.
* Mae’r holl ysgolion mewn grŵp PYD yn cynrychioli 100% o’r grŵp. Felly mae chwarter yr ysgolion sy’n perfformio orau yn cael eu gosod yn y chwarter uchaf. Mae’r chwarter ysgolion sy’n perfformio “ail orau” yn cael eu gosod yn yr ail chwarter, sef y 50% uchaf.
* Ac felly hefyd gyda’r ysgolion sy’n perfformio’n isel.
* Cofiwch y gall pob ysgol berfformio yn is na’r canolrif o bryd i’w gilydd, ac am resymau dilys. Mae pryder yn cynyddu os bydd patrwm o hynny yn digwydd am ddwy flynedd neu fwy yn olynol.

**Sleid 11**

* Mae’r “Teulu set data craidd” yn ffordd arall sy’n galluogi cymharu perfformiad.
* Cofiwch fod cymharu yn galluogi i ni feddwl am ba mor dda mae’r ysgol hon yn perfformio a beth sydd angen ei wella ymhellach.
* Y teulu set data craidd yw’r 10/11 ysgol tebycaf I’w gilydd YN YSTADEGOL.
* TYNNU SYLW AT Y NODWEDDION SY’N CYFRANNU AT OSOD YSGOL MEWN TEULU.
* Mae’r ysgol sy’n wynebu’r mwyaf o her yn cael ei gosod ar ochr chwith y siart.
* Mae cyfartaledd y teulu ysgolion, yr ALl a Chymru yn cael ei ddangos hefyd – sy’n caniatau cymhariaethau pellach.

**Sleid 12**

* Cyfres o siartiau o dan wahanol benawdau sydd yn y Setiau Data Craidd.
* Er yn edrych yn gymhleth, mae pob adran yn dilyn yr un patrwm.
* Mae’n nodi pwnc/maes ar y lefel disgwyliedig neu’r Lefel uwch. OEDI I ESBONIO PWYSIGRWYDD PERFFORMIAD AR Y LEFEL UWCH – I DDANGOS BOD Y GOREUON WEDI EU HYMESTYN.
* Mae’r siart cyntaf yn dangos tueddiad perfformiad dros amser (pum mlynedd) - yr ysgol mewn glas, y teulu mewn oren, yr ALl mewn bwrgwyn a Chymru mewn du. Hyn yn caniatáu i ni weld lle mae perfformiad yr ysgol arni o flwyddyn i flwyddyn.
* Mae’r ail siart yn dangos perfformiad yr ysgolion unigol sydd yn yr un teulu, sef yr ysgolion tebycaf i’r ysgol hon yn ystadegol.
* Yn yr enghraifft mae’r ysgol sydd â band coch o’i chwmpas yr ysgol sydd a’r her ail isaf o’r ysgolion hyn.
* Yn ein data ni, yr ysgol hon ydi’r ysgol a band coch bob amser.
* Mae’r siart nesaf yn cymharu perfformiad bechgyn a marched. Colofn ar i fyny yn dangos bod y bechgyn wedi perfformio yn well a cholofn ar i lawr yn dangos bod y marched wedi perfformio yn well.
* Mae angen bob amser i ni gadw golwg ar berfformiad y bechgyn a’r marched rhag ofn i fwlch agor heb i ni sylwi.

**Sleid 13**

* Mi rydw i eisoes wedi son am y Grŵp PYD. Mae’r tabl yma yn dangos perfformiad yr ysgol fesul chwarter - 1 ydi’r perfformiad gorau.
* Mae angen i ni osgoi perfformiad yn chwarter 4 ac anelu at berfformiad cyson yn chwarter 1 a 2.

**Sleid 14**

* Mae Llywodraeth Cymru yn rhoi blaenoriaeth uchel i’w strategaeth wrth dlodi. Ym maes addysg, y mesuriad o lwyddiant hynny yw perfformiad y disgyblion PYD.
* Mae’r tablau yn cymharu perfformiad y disgyblion hyn yn erbyn y disgyblion nad ydynt yn ddisgyblion PYD , dros gyfnod o amser yn ein hysgol ni.
* Mae’r ail siart yn cymharu perfformiad disgyblion PYD ein hysgol gydag ysgolion eraill ein “teulu set data craidd”.
* Cofiwch mai’r hyn sy’n berfformiad da yw perfformiad uchel ynghyd a bwlch bychan rhwng y disgyblion PYD a disgyblion eraill.
* Dylem fod yn defnyddio adnoddau penodol e.e. grant GAD I leihau unrhyw fwlch rhwng perfformiad y disgyblion PYD a disgyblion eraill

**Sleid 15 a 16**

* Dyma rai mathau o gwestiynau posibl. EWCH DROS Y CWESTIYNAU EFO’R LLYWODRAETHWYR. EFALLAI BOD GANDDYNT GYNIGION ERAILL.
* Ydi cael enghreifftiau yn help i chi feddwl am beth sydd angen ei ofyn er mwyn dal yr ysgol yn atebol?

**Sleid 17**

* Pwrpas defnyddio a deal data ydi caniatáu i ni gynllunio gwelliannau pellach. Mae angen cytuno beth yw oblygiadau’r negeseuon mewn unrhyw ddata, er mwyn gwneud penderfyniadau am yr hyn sydd i’w wneud.
* Dylai negeseuon data’r ysgol hon fod yn gyson a’r blaenoriaethau ar gyfer gwelliant sydd ar waith, ac sy’n cael eu nodi yn y Cynllun Datblygu Ysgol.

**TAFLEN 2**

* Mae rhaid i’r Corff Llywodraethol ddefnyddio’r daflen benodol hon wrth gyflwyno gwybodaeth i rieni mewn adroddiad blynyddol.
* Mae rhan gyntaf y daflen yn dangos perfformiad bechgyn, genethod ac yna pawb gyda’I gilydd ar gyfer y pynciau craidd ar y lefel disgwyliedig. Mae gwybodaeth am berfformiad yr ALl a Chymru yn caniatau cymharu perfformiad.
* Mae’r ail ran yn dangos yr un wybodaeth ar ffurf siart.
* Mae’r trydydd siart yn dangos tueddiad perfformiad yr ysgol yn y pynciau craidd dros gyfnod o bum mlynedd.
* Mae’r adran olaf yn dangos perfformiad yr ysgol yn yr un pynciau yn ôl chwarteri'r grŵp PYD. Cofiwch mai Chwarter 1 yw’r gorau.